ญี่ปุ่นตั้งงบเกือบ 2 แสนล้านบาทฉีดวัคซีนโควิดฟรีให้ประชาชนทั่วประเทศ - FINNOMENA
รัฐสภาญี่ปุ่นออกกฎหมายในวันนี้ระบุว่ารัฐบาลจะรับภาระค่าใช้จ่ายในการฉีดวัคซีนต้านไวรัสโควิด-19 ให้กับชาวญี่ปุ่นทั่วประเทศ
3 ธ.ค. 2563

รัฐสภาญี่ปุ่นออกกฎหมายในวันนี้ระบุว่ารัฐบาลจะรับภาระค่าใช้จ่ายในการฉีดวัคซีนต้านไวรัสโควิด-19 ให้กับชาวญี่ปุ่นทั่วประเทศ
ทั้งนี้ สภาสูงได้ลงมติอย่างเป็นเอกฉันท์รับรองกฎหมายดังกล่าว ขณะที่นายโยชิฮิเดะ ซูงะ นายกรัฐมนตรีญี่ปุ่น ให้คำมั่นว่ารัฐบาลจะดำเนินการฉีดวัคซีนให้แก่ประชาชนทุกคนในช่วงครึ่งแรกของปีหน้า โดยใช้งบประมาณ 6.714 แสนล้านเยน (6.4 พันล้านดอลลาร์) หรือราว 1.93 แสนล้านบาท
ขณะนี้ ญี่ปุ่นได้ทำข้อตกลงกับบริษัทยาหลายแห่ง เช่น ไฟเซอร์ อิงค์, โมเดอร์นา อิงค์ และแอสตร้าเซนเนก้า เพื่อสร้างความมั่นใจว่าญี่ปุ่นจะมีวัคซีนต้านโควิด-19 ที่เพียงพอสำหรับประชาชนจำนวน 145 ล้านคน
อย่างไรก็ดี กฎหมายดังกล่าวไม่ได้ระบุว่าชาวต่างชาติที่อาศัยในญี่ปุ่นจะได้รับบริการฉีดวัคซีนต้านโควิด-19 ฟรีเช่นเดียวกับชาวญี่ปุ่นหรือไม่
ที่มา : https://www.infoquest.co.th/2020/51431
แท็ก:
แชร์บทความ: